100
Egvu-ọma, e gude ekele Ojejoje ekele
1 Unu tụa ụzu ẹhu-ọtso-ẹna;
gude kwabẹ Ojejoje ugvu;
unubẹ ụnwu eliphe l'unu ha.
2 Unu gude ẹhu-ọtso-ẹna;
jeeru Ojejoje ozi.
Unu gude egvu
ẹhu-ọtso-ẹna bya iya l'ifu.
3 Unu makwaru l'ọ kwa
Ojejoje bụ Nchileke.
Ọ bụ iya keru ayi;
ayi abụru nk'iya.
Ayi bụ ndibe iya;
mbụ atụru, ooche nche.
4 Unu gude egvu-ekele
bahụ l'ọnu-nggamgbo iya.
Unu egude egvu-ajaja
jerua ogbodufu iya.
Unu kele iya ekele;
jaa ya ajaja;
5 kẹle Ojejoje bụ onye ọma.
Obu, o yeru madzụ abụje ojejoje.
Ọobujeru o-me-g'o-kfuru
tsube l'ọgbo sweru ọgbo.